
Y TREIGLAD MEDDAL
Y treiglad mwyaf cyffredin o lawer. Dyma restr o’r rhai pwysicaf

Ar ôl y rhifau UN (ben), DAU a DWY (a’r AIL)
Er enghraifft:
Un gadair
Dau draethawd
Dwy bunt

Ar ôl Y (benywaidd)
Er enghraifft:
Y gath

Ar ôl TREFNOLION

	
	GWRYWAIDD
	BENYWAIDD

	1
	Y bachgen cyntaf
	Y ferch gyntaf

	2
	Yr ail fachgen
	Yr ail ferch

	3
	Y trydydd bachgen
	Y drydedd ferch

	4
	Y pedwerydd bachgen
	Y bedwaredd ferch

	5
	Y pumed bachgen
	Y bumed ferch

	6
	Y chweched bachgen
	Y chweched ferch

	7
	Y seithfed bachgen
	Y seithfed ferch

	8
	Yr wythfed bachgen
	Yr wythfed ferch

	9
	Y nawfed bachgen
	Y nawfed ferch

	10
	Y degfed bachgen
	Y ddegfed ferch



ANSODDEIRIAU AR ÔL ENW BENYWAIDD
Er enghraifft:
Cadair gyffyrddus
Merch beniog
Merch dal
Menyw onest
Cath farus

AR ÔL Y GEIRIAU CANLYNOL
	Hen
	Hen fenyw

	Prif
	Fy mhrif wendid

	Hoff
	Fy hoff lyfr

	Gweddol
	Gweddol gynnes

	Lled
	Lled garedig

	Rhy
	Rhy ormesol

	Dy
	Dy fam

	Ei (gwr)
	Ei dad

	Dyma
	Dyma blant Eleri

	Dyna
	Dyna fam Dafydd

	Neu
	Da neu ddrwg

	Mor (as)
	Mor greulon!

	Cyn (as)
	Cyn ddued â’r frân



AR ÔL YR ARDDODIAD CANLYNOL
	Arddodiad
	Enghraifft

	Am
	Am bump o’r gloch
Dwi am fynd heno

	Ar
	Mae’r gath ar wely’r ferch
Mae hi ar fynd

	At
	Gyrru tuag at Lanelli
Ysgrifennu at Brif Weinidog Cymru

	Dan
	Dwi dan deimlad
Mae’r ci dan domen o ddail

	Dros
	Chwarae rygbi dros Gymru

	Drwy
	Gyrru drwy Fangor

	Gan
	Gan fod
Gwaith gan gyfansoddwr anhysbys

	Heb
	Dwi heb glywed y gân
Daeth heb got

	Hyd
	Brwydro hyd farwolaeth

	I
	Cerdded i Ddolgellau
Ysgrifennu i Fwrdd Croeso Cymru

	o
	Daeth o ddwyrain y wlad
O farnu wrth yr ymateb

	Wrth
	Wrth fynd efo Deio i Dywyn




ANSODDEIRIAU YN DILYN YN
	C
	Yn gyfoethog

	P
	Yn bwdlyd

	T
	Yn drwm

	G
	Yn aeafol

	B
	Yn fach

	D
	Yn ddiflino

	Ll
	YN LLAWN ********* DYW LL DDIM YN TREIGLO YMA

	Rh
	YN RHAD ************** DYW RH DDIM YN TREIGLO YMA

	M
	Yn farwaidd



ENWAU YN DILYN YN 
	C
	Yn gath dda

	P
	Yn berson cydwybodol

	T
	Yn daten flasus

	G
	Yn ardd flodeuog

	B
	Yn falŵn pert

	D
	Yn ddarn hyfryd

	Ll
	Yn llaw fach DYW LL DDIM YN TREIGLO YMA

	Rh
	Yn rhandir llwyddiannus DYW RH DDIM YN TREIGLO YMA

	M
	Yn fenyw dal



AR ÔL Y GORCHMYNNOL
	C
	Yfa gwrw bob nos

	P
	Darllenwch bennod 1 erbyn y tro nesaf

	T
	Bwytwch daten amrwd

	G
	Osgowch elynion

	B
	Prynwch falŵn

	D
	Dechreuwch ddadlwytho’r car

	Ll
	Prynwch lyfr

	Rh
	Clymwch raff

	M
	Gwyliwch fachlud yr haul



YM MHATRYMAU DYLWN A HOFFWN
	C
	Dylai ganu

	P
	Dylwn baentio

	T
	Hoffwn daten

	G
	Hoffwn arddio

	B
	Dylwn fetio

	D
	Dylen nhw ddarllen

	Ll
	Hoffwn ladd y gath

	Rh
	Dylwn redeg heddiw

	M
	Dylech fynnu 



Sylwer: dim treiglad ar ôl dylid na dylir

CYMALAU ADFERFOL AMSER
Er enghraifft
Es i i’r siop ddwy awr yn ôl
Aeth ei i’r gwaith ddydd Llun?
Gwelais i nhw bythefnos yn ôl
Symudais i Gaerdydd flynyddoedd yn ôl
Af i Fangor ddydd Sadwrn
Disgwylir i chi gyflwyno’ch gwaith bythefnos i heddiw


DIWRNODAU PAN FÔN NHW’N RHAI PENODOL
Er enghraifft
Bydd y siop yn agor ddydd Sadwrn
Ni fydd y ganolfan ar agor fore Mercher

GWRTHRYCH BERFAU CRYNO 
Er enghraifft:
Yfais i goffi
Gwelodd e geffyl
Prynon nhw gar newydd
Gawson nhw lwyddiant?
Sylwer: amhersonol -wyd ac -ir DDIM yn achosi treiglad

WRTH OFYN CWESTIWN
Er enghraifft:
Fyddi di’n mynd?
Fyddan nhw’n gwybod?
Ganoch chi gân?
Welodd e’r rhaglen?
Fwytoch chi swper?

WRTH SIARAD YN Y NEGYDDOL
Er enghraifft
Welais i neb
Ddarllenoch chi ddim
Fwyton ni ormod

SYLWER: TREIGLAD LLAES OS YW’R GAIR YN DECHRAU GYDA C, P neu T
Er enghraifft:
Chafodd hi ddim
Phrynon nhw ddim
Thalais i ddim

YN Y PATRYMAU RHAID I FI/ CYN I FI/ GWELL I FI/ AR ÔL I FI
Er enghraifft
Rhaid i fi weithio
Cyn i chi fynd
Gwell iddo fe wrando
Ar ôl i ni gyrraedd
Ar ôl i chi adael
SYLWER: Mae Ll ac Rh yn wahanol i'r llythrennau eraill sy'n treiglo'n feddal...

Maen nhw'n treiglo yn yr un ffordd â'r lleill, heblaw am ar ôl y geiriau canlynol.
Felly peidiwch â threiglo Ll ac Rh ar ôl...
Yn
Y 
Mor
Cyn
Un 

Felly, dyma sy'n gywir, er enghraifft:
Yn LLwyddiannus/ Yn Rhagorol
Ar y LLaw arall/ Y rhaglen
Mor rhad/ Mor llawn
Cyn lleied / Cyn rhated â
Un llaw/ Un rhaglen




